Ogof Pontnewydd - Wicipedia

# Ogof Pontnewydd

### Oddi wrth Wicipedia, y gwyddoniadur rhydd.

Argraff arlunydd o Ddyn Neanderthal

Mae Ogof Pontnewydd yn nyffryn Afon Elwy yn Sir Ddinbych yn adnabyddus fel y man lle darganfuwyd y gweddillion cynharaf o fodau dynol ar ddaear Cymru.

Bu Amgueddfa Genedlaethol Cymru yn gyfrifol am gloddio yma rhwng 1978 a 1995. Ymysg y darganfyddiadau yn yr ogof yr oedd dannedd a rhan o ên bodau dynol oedd yn ffurf gynnar ar Ddyn Neanderthal. Cafwyd hyd i 19 o ddannedd i gyd, yn perthyn i bum unigolyn yn amrywio o ran oed o blant ieuanc i oedolion. Credir bod perchenogion y rhain wedi byw rywbryd rhwng 230,000 a 185,000 o flynyddoedd yn ôl. Cafwyd hyd i lawfwyeill Neanderthalaidd hefyd, ac esgyrn anifeiliaid gydag olion cigydda arnynt.

Darganfyddiad arall yma oedd penglog arth oedd yn dyddio i gyfnod diweddarach, tua 28,000 o flynyddoedd yn ôl.

### [golygu] Llyfryddiaeth

Green, S. a E. Walker (1991) Ice Age hunters: neanderthals and early modern hunters in Wales (Caerdydd: Amgueddfa Genedlaethol Cymru)

### [golygu] Cysylltiadau allannol

- Llun rhai o'r darganfyddiadau (Casglu'r Tlysau]
- Erthygl ar y darganfyddiadau o wefan Cymru Fu

Wedi dod o "http://cy.wikipedia.org../../../o/g/o/Ogof_Pontnewydd_6aa5.html"

Categorïau tudalen: Archaeoleg Cymru | Hen Oes y Cerrig yng Nghymru | Sir Ddinbych | Ogofâu Cymru

##### Views

- Erthygl
- Sgwrs
- Diwygiad cyfoes

##### Chwilio